Split, 6. ožujka 2025.

**Odsjek za pedagogiju**

Raspisuje se natječaj za upis kolegija „Stručna praksa u nastavnoj bazi“ na sveučilišnom *prijediplomskom studiju* Pedagogija **Filozofskog fakulteta u Splitu,** u ljetnom semestru akademske godine 2024./2025.

Zainteresiranim studenticama/studentima nude se programi u nastavnim bazama:

1. **Studentski katolički centar Split** – opće pedagoške aktivnosti s naglaskom na socijalnu pedagogiju (7 studenata)

Prijava se šalje isključivo elektronskom poštom na adresu: **strucna.praksa@ffst.hr**

Prijave se zaprimaju **zaključno s 13. ožujka 2025. godine**

Poruka elektroničke pošte s prijavom treba biti naslovljena (Subject) *Stručna praksa*  - naziv nastavne baze.

Prijava treba sadržavati:

* informacije o kandidatu: ime i prezime
* JMBAG
* kontakt (telefon + email)
* motivacijsko pismo (do 500 riječi) - kratak prikaz eventualnog dosadašnjeg iskustva i razlozi odabira određenog programa, nastavne i izvannastavne obveze koje mogu utjecati na obavljanje stručne prakse.

Nepotpune ili neispravno dostavljene prijave neće se razmatrati.

Odabir studenata za realizaciju kolegija Stručna praksa u nastavnoj bazi je eliminacijski te uključuje motivacijsko pismo i razgovor s poslodavcem u nastavnoj bazi.

*Napomene za kandidate:* ECTS bodovi ostvareni ovim kolegijem su dodatni tj. računaju se iznad obvezne kvote bodova. Pohađanje kolegija bilježi se u dodatnoj ispravi o završetku studija (*Diploma Supplement*).

Po ostvarenom pravu upisa kolegija, *Obavijest o upisu izbornog predmeta Stručna praksa u nastavnoj bazi* odsječki koordinator dostavlja Službi za poslove studenata i polaznika kako bi se kolegij dodao u upisni list. Upisom kolegija student se obvezuje na obavljanje svih zadaća određenih kolegijem. Stručna praksa mora završiti najkasnije sedam dana prije početka sljedeće akademske godine ili prije prijave obrane završnog/diplomskog rada.

U nastavku dokumenta su radni zadaci za studente, a silab kolegija nalazi se u elaboratu studijskog programa na mrežnim stranicama odsjeka.

|  |  |
| --- | --- |
| Studij Odsjek | Sveučilišni prijediplomski studij Pedagogija Odsjek za pedagogiju |
| Mjesto stručne prakse u nastavnoj bazi | **Studentski katolički centar Split** |
| Broj studenata:  | **7** |
| Plan realizacije/opis poslova: | Opće pedagoške aktivnosti s naglaskom na rad s djecom u riziku od socijalne isključenosti:* upoznavanje s radom Studentskog katoličkog centra Split i s različitim programima koji se provode
* upoznavanje sa stručnim timom
* upoznavanje s projektnim ciklusom
* tjedno pružanje pomoći u učenju djeci iz socijalno ugroženih obitelji (redoviti odlasci u osnovne škole, neposredan rad s djecom/učenicima iz obitelji slabijeg imovinskog stanja, učenicima koji nisu uspjeli ostvariti pravo na asistenta u nastavi...)
* planiranje pozitivnih i kreativnih načina provođenja slobodnog vremena djece i mladih s posebnim naglaskom na ostvarivanje dobrobiti pripadajuće društvene zajednice.
* sudjelovanje na edukacijama, supervizijama i mentorskim susretima od strane zaposlenika nastavne baze
* sudjelovanje na edukacijama od strane stručnog osoblja zaposlenog u osnovnim školama (logopedi)
* sudjelovanje na zajedničkoj izgradnji tima
* sudjelovanje na evaluacijskim susretima
* mogućnost sudjelovanja u jednokratnim volonterskim aktivnostima
* sudjelovanje u promotivnim aktivnostima udruge
* dijeljenje vlastitog iskustva u svrhu pripreme objave članaka o projektnim aktivnostima za mrežnu stranicu udruge.
 |
| Vrijeme realizacije | ožujak – lipanj 2025. |
| Mentor na Filozofskom fakultetu | doc. dr. sc. Toni Maglica, izv. prof. dr. sc. Tonća Jukić |
| Stručna osoba-mentor u nastavnoj bazi | Katarina Topić, voditeljica Volonterskog centra mladih SKAC\_ST |